Oficiālais Vēstnesis L 064 , 02/03/2004 Lpp. 0039 - 0040



Komisijas Lēmums (2004. gada 27. februāris), ar ko groza Lēmumu 2002/794/EK par konkrētiem aizsardzības pasākumiem attiecībā uz patēriņam pārtikā no Brazīlijas importēto mājputnu gaļu, mājputnu gaļas pārstrādes produktiem un izstrādājumiem no mājputnu gaļas (izziņots ar dokumenta numuru C(2004) 557) (Dokuments attiecas uz EEZ) (2004/198/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu [1], kas ar Regulu (EK) Nr. 1642/2003 [2], un jo īpaši tās 53. panta 1. punktu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [3], un jo īpaši tās 22. panta 1. punktu, tā kā: (1) Saskaņā ar Komisijas Lēmumu 2002/794/EK [4] visiem no Brazīlijas importētajiem mājputnu gaļas, mājputnu gaļas pārstrādes produktu un mājputnu gaļas izstrādājumu sūtījumiem jāņem paraugi, lai pārliecinātos, ka tie nesatur nitrofurānus. (2) Lēmums 2002/794/EK saskaņā ar tā 6. pantu jāpārskata, ņemot vērā garantijas, ko dod Brazīlijas kompetentās iestādes, un pamatojoties uz dalībvalstīs veiktās testēšanas rezultātiem. (3) Brazīlijas kompetentās iestādes 2003. gada 27. maijā iesniegušas rīcības plānu, ko Komisija atzinusi par pieņemamu. (4) Pārtikas un veterinārijas biroja pārskata ziņojumā par komandējuma uzdevuma izpildi [5] ir atzīts, ka šā rīcības plāna ieviešanā un īstenošanā nav konstatēti būtiski trūkumi. (5) Kopš 2003. gada 12. augusta Komisija ar RASFF sistēmas starpniecību nav saņēmusi nevienu paziņojumu par nitrofurānu mājputnu gaļā, mājputnu gaļas pārstrādes produktos un izstrādājumos no Brazīlijas. (6) Tāpēc var samazināt paraugu ņemšanas un testēšanas biežumu. (7) Attiecīgi ir jāgroza Lēmums 2002/794/EK. (8) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/794/EK 2. panta 1. punkta tekstu aizstāj ar šādu tekstu: "1. Dalībvalstis, izmantojot atbilstīgus paraugu ņemšanas plānus un noteikšanas metodes, katram no Brazīlijas ievestam sūtījumam ar mājputnu gaļu, mājputnu gaļas pārstrādes produktiem un izstrādājumiem no mājputnu gaļas veic ķīmisko testu, lai nodrošinātu, ka attiecīgie produkti nav veselībai kaitīgi. Šis tests jāveic ar konkrētu nolūku atklāt nitrofurānus un to metabolītu klātbūtni." 2. pants Šo lēmumu piemēro no 2004. gada 9.marta. Dalībvalstis groza pasākumus, ko tās piemēro ievedumiem, lai tos saskaņotu ar šo lēmumu. Dalībvalstis par to tūlīt informē Komisiju. 3. pants Šis lēmums ir adresēts dalībvalstīm. Briselē, 2004.. gada 27. februārī Komisijas vārdā — Komisijas loceklis David Byrne [1] OV L 31, 1.2.2002., 1. lpp. [2] OV L 245, 29.9.2003., 4. lpp. [3] OV L 24, 30.1.1998., 9. lpp. [4] OV L 276, 12.10.2002., 66. lpp. [5] DG SANCO/9047/2003 - Final. --------------------------------------------------